**גמר מונדיאל 1978** התקיים באצטדיון המונומנטל בבואנוס איירס, ארגנטינה ב-25 ביוני 1978, ובו נקבע שאלופת העולם לשנת 1978 היא נבחרת ארגנטינה, שניצחה את נבחרת הולנד, בתוצאה 3–1. הייתה זו הזכייה הראשונה בתולדותיה בגביע העולם, והיא הייתה לנבחרת השישית בהיסטוריה שזוכה בגביע.

ארגנטינה הובילה ראשונה במשחק משער של מלך שערי הטורניר, מריו קמפס, אך בדקות הסיום של המשחק כבש דיק נאנינחה את שער השוויון והוביל את המשחק להארכה. קמפס השלים צמד שערים והעלה את ארגנטינה ליתרון, ודניאל ברטוני כבש שער נוסף וקבע את תוצאת הסיום, 3–1 לארגנטינה.

ארגנטינה זכתה בטורניר כמארחת, והייתה החמישית לעשות זאת, אחרי אורוגוואי (1930), איטליה (1934), אנגליה (1966) וגרמניה המערבית (1974). לראשונה מאז מונדיאל 1958, הגיעו לגמר שתי נבחרות שטרם זכו בטורניר בעבר.

לשתי הנבחרות הייתה זו הופעה שנייה בגמר המונדיאל, אחרי הפסד בהופעתן הראשונה. ארגנטינה הפסידה בגמר המונדיאל הראשון בהיסטוריה לאורוגוואי (1930), והולנד הפסידה בגמר מונדיאל 1974 לגרמניה המערבית.

הולנד רשמה הפסד שני ברציפות בגמר המונדיאל, ובפעם השנייה נכנעה למארחת הטורניר והייתה לראשונה בהיסטוריה שמפסידה בשני משחקי גמר רצופים.

רקע
---

### מפגשים קודמים

משחק זה היה המפגש השני בין הנבחרות בגביע העולם. בשלב הבתים השני במונדיאל 1974, הביסה הולנד את ארגנטינה בתוצאה 0-4, בדרכה לגמר המפעל.

### הדרך אל הגמר

בשלב הראשון של הטורניר חולקו 16 הנבחרות המשתתפות לארבעה בתים, כששתי הראשונות מעפילות לשלב הבתים השני. בשלב זה, שמונה העולות חולקו לשני בתים, כשהראשונות בבית נפגשות למשחק הגמר.

| ארגנטינה | שלב | הולנד |
| --- | --- | --- |
| יריבה | תוצאה | שלב הבתים הראשון | יריבה | תוצאה |
| נבחרת הונגריה בכדורגל הונגריה | 1 - 2 | משחק ראשון | נבחרת איראן בכדורגל איראן | 0 - 3 |
| נבחרת צרפת בכדורגל צרפת | 1 - 2 | משחק שני | נבחרת פרו בכדורגל פרו | 0 - 0 |
| נבחרת איטליה בכדורגל איטליה | 1 - 0 | משחק שלישי | נבחרת סקוטלנד בכדורגל סקוטלנד | 3 - 2 |
| **טבלת בית א'**

| נבחרת | נקודות | משחקים | ניצחונות | תיקו | הפסדים | שערים |
| --- | --- | --- | --- | --- | --- | --- |
| זכות | חובה | הפרש |
| איטליהאיטליה איטליה | **6** | 3 | 3 | 0 | 0 | 6 | 2 | 4 |
| ארגנטינהארגנטינה ארגנטינה | **4** | 3 | 2 | 0 | 1 | 4 | 3 | 1 |
| צרפתצרפת צרפת | **2** | 3 | 1 | 0 | 2 | 5 | 5 | 0 |
| הונגריההונגריה הונגריה | **0** | 3 | 0 | 0 | 3 | 3 | 8 | -5 |

 | טבלות סופיות | **טבלת בית ד'**

| נבחרת | נקודות | משחקים | ניצחונות | תיקו | הפסדים | שערים |
| --- | --- | --- | --- | --- | --- | --- |
| זכות | חובה | הפרש |
| פרופרו פרו | **5** | 3 | 2 | 1 | 0 | 7 | 2 | 5 |
| הולנדהולנד הולנד | **3** | 3 | 1 | 1 | 1 | 5 | 3 | 2 |
| סקוטלנדסקוטלנד סקוטלנד | **3** | 3 | 1 | 1 | 1 | 5 | 6 | -1 |
| איראןאיראן איראן | **1** | 3 | 0 | 1 | 2 | 2 | 8 | -6 |

 |
| יריבה | תוצאה | שלב הבתים השני | יריבה | תוצאה |
| נבחרת פולין בכדורגל פולין | 0 - 2 | משחק ראשון | נבחרת אוסטריה בכדורגל אוסטריה | 1 - 5 |
| נבחרת ברזיל בכדורגל ברזיל | 0 - 0 | משחק שני | נבחרת גרמניה המערבית בכדורגל גרמניה המערבית | 2 - 2 |
| נבחרת פרו בכדורגל פרו | 0 - 6 | משחק שני | נבחרת איטליה בכדורגל איטליה | 1 - 2 |
| **טבלת בית ב'**

| נבחרת | נקודות | משחקים | ניצחונות | תיקו | הפסדים | שערים |
| --- | --- | --- | --- | --- | --- | --- |
| זכות | חובה | הפרש |
| ארגנטינהארגנטינה ארגנטינה | **5** | 3 | 2 | 1 | 0 | 8 | 0 | 8 |
| ברזילברזיל ברזיל | **5** | 3 | 2 | 1 | 0 | 6 | 1 | 5 |
| פוליןפולין פולין | **2** | 3 | 1 | 0 | 2 | 2 | 5 | -3 |
| פרופרו פרו | **0** | 3 | 0 | 0 | 3 | 0 | 10 | -10 |

 | טבלות סופיות | **טבלת בית א'**

| נבחרת | נקודות | משחקים | ניצחונות | תיקו | הפסדים | שערים |
| --- | --- | --- | --- | --- | --- | --- |
| זכות | חובה | הפרש |
| הולנדהולנד הולנד | **5** | 3 | 2 | 1 | 0 | 9 | 4 | 5 |
| איטליהאיטליה איטליה | **3** | 3 | 1 | 1 | 1 | 2 | 2 | 0 |
| גרמניה המערביתגרמניה המערבית גרמניה המערבית | **2** | 3 | 0 | 2 | 1 | 4 | 5 | -1 |
| אוסטריהאוסטריה אוסטריה | **2** | 3 | 1 | 0 | 2 | 4 | 8 | -4 |

 |

נבחרת ארגנטינה הוגרלה בשלב הבתים הראשון לבית א', לצד שלוש נבחרות אירופיות - איטליה, צרפת והונגריה. לאחר ניצחונות על הונגריה וצרפת, הגיע הפסד הבכורה של הנבחרת בטורניר מול איטליה. בעקבות ההפסד, עלתה ארגנטינה מהמקום השני בבית, אחרי איטליה, תוך שהיא כובשת ארבעה שערים בלבד. בבית ב' של שלב הבתים השני, פגשה ארגנטינה את ברזיל יריבתה המושבעת, פרו ופולין, בידיעה שרק ראשות הבית תוביל אותה למשחק הגמר. במשחקה הראשון ניצחה ארגנטינה 0-2 את פולין, אך 0-3 של ברזיל על פרו הציב את ארגנטינה במקום השני בלבד. שוויון 0-0 בין ארגנטינה לברזיל שמר על המצב הקיים, וב-21 ביוני שוחק המחזור השלישי והאחרון בבית. ברזיל, ששיחקה מספר שעות לפני ארגנטינה, ניצחה את פולין 1-3, וארגנטינה עלתה למשחק מול פרו בידיעה שרק ניצחון בפער של ארבעה שערים יעלה אותה לגמר. עד לאותו משחק כבשה ארגנטינה רק שישה שערים במהלך הטורניר, ופרו המפתיעה ספגה רק שישה שערים עד אז, אך באופן מעורר חשד המשחק הסתיים בתוצאה המוחצת 0-6 לארגנטינה, כשבברזיל עלו טענות כי הפרואנים קיבלו שוחד ולא התאמצו, טענה שלא הוכחה עד היום. התוצאה הספיקה לארגנטינה כדי להעפיל לגמר לראשונה אחרי 48 שנים.

נבחרת הולנד הוגרלה בשלב הבתים הראשון לבית ד', לצד נבחרות איראן, פרו וסקוטלנד. פיינליסטית המונדיאל הקודם החלה את הטורניר בניצחון חלק של 0-3 על איראן, שהיה היחיד שלה בשלב הבתים הראשון. אמנם, תיקו 0-0 מול פרו והפסד לסקוטלנד הספיקו להולנדים כדי להעפיל מהמקום השני, אחרי פרו שסיימה ראשונה בבית. בשלב הבתים השני פגשה הולנד במסגרת בית א' את גרמניה המערבית שניצחה אותה במשחק גמר המונדיאל הקודם, איטליה ואוסטריה. הולנד הביסה את אוסטריה 1-5, ונפרדה בשוויון 2-2 מגרמניה. במשחק מול איטליה הוכרע הבית סופית, כשהולנד משלימה ניצחון שני בבית, 1-2, ומעפילה לגמר בפעם השנייה ברציפות.

שופט המשחק
----------

סרג'ו גונלה האיטלקי נבחר לשופט המשחק. עוזרי השופט, רמון בארטו מאורוגוואי ואריך ליינמאייר האוסטרי, נבחרו לשמש כקוונים במשחק.

גונלה היה לשופט האיטלקי הראשון בהיסטוריה ששפט משחק גמר מונדיאל. גונלה הוא אחד משני שופטים בלבד בהיסטוריה ששפט גם במשחק גמר אליפות אירופה (שפט בגמר יורו 1976) וגם בגמר מונדיאל.

במהלך הטורניר גונלה שפט במשחק נוסף. היה זה המשחק מבית ג' בשלב הבתים הראשון בין ספרד וברזיל, שהסתיים בשוויון 0–0.

עוזרי השופט שימשו גם הם כשופטים ראשיים במהלך הטורניר. בארטו שפט בניצחון איטליה על הונגריה 3–1 בשלב הבתים הראשון, ובמשחקה של הולנד מול גרמניה המערבית בשלב הבתים השני (2–2). ליינמאייר שפט בהפסדה של הולנד לסקוטלנד בשלב הבתים הראשון (2–3).

מהלך המשחק
----------

קהל האוהדים של נבחרת ארגנטינה, אצטדיון המונומנטל, בואנוס איירס, גמר מונדיאל 1978
### לפני המשחק

עקב שלטון החונטה הצבאית בארגנטינה, בחר כוכב נבחרת הולנד יוהאן קרויף שלא להתייצב לטורניר, והנבחרת התייצבה למשחק בלעדיו, ועם מלך שערי הטורניר נכון לערב המשחק, רוב רנסנברינק, שכבש חמישה שערים. רנסנברינק היה אחד משבעה שחקני הולנד שפתחו בהרכב גם בגמר הטורניר הקודם, ארבע שנים קודם לכן. ארגנטינה, מלווה בקהל הביתי באצטדיון המונומנטל, הגיעה למשחק עם כוכב הנבחרת מריו קמפס ועם לאופולדו לוקה(אנ'), שכבשו בטורניר ארבעה שערים.

עוד טרם נפתח המשחק, כבר התרחשו שני אירועים מעוררי מחלוקת. בתחילה איחרו הארגנטינאים לעלות אל כר הדשא ביותר מחמש דקות, כשהם מותירים את ההולנדים לחוות את הקהל הביתי העוין. כשעלו הארגנטינאים, החלו טענות מצידם כלפי השופט האיטלקי סרג'ו גונלה, בנוגע לחבישת גבס על ידו של ההולנדי רנה ואן דה קרקהוף, על אף שנחבש בצורה דומה במשחקים קודמים ללא כל התנגדות, מה שגרם להולנדים לאיים בירידה מהמגרש. בסופו של דבר החליט השופט לאלץ את ואן דה קרקהוף לחבוש חבישה נוספת על ידו, והמשחק יצא לדרך, על כר דשא עמוס קונפטי שנזרק על ידי אוהדי ארגנטינה.

### מחצית ראשונה

כבר בדקות הפתיחה הגיעה הולנד להזדמנות מצוינת, אך נגיחה של ג'וני רפ חלפה סמוך לעמוד השער. מנגד, דניאל פסארלה, קפטן ארגנטינה, שלח כדור חופשי מסוכן ונמוך למרכז השער, אך שוער הולנד, יאן יונגבלוד, קלט את הכדור. כעבור מספר דקות פסארלה הגיע למצב נוסף, כשכדור שהוגבה מאגף ימין מצא אותו בתוך הרחבה, אך ממצב נוח הוא בעט מעל השער. הולנד מצידה היוותה יריב שקול במהלך דקות אלו, והגיעה למצב מצוין כשרפ קיבל כדור בתוך הרחבה ובעט בעוצמה, שוער ארגנטינה אובלדו פיליול הדף בקושי לקרן. מן העבר השני, מצב שלישי לפסארלה, שנגח קשתית מתוך הרחבה, הפעם יונגבלוד הדף לקרן. בדקה ה-38 נכבש השער הראשון במשחק. מריו קמפס קיבל כדור על סף הרחבה, פרץ פנימה ותוך כדי גלישה הכניע את יונגבלוד וקבע 1–0 לארגנטינה. מספר דקות חלפו, ומן העבר השני רנסנברינק קיבל כדור מטרים ספורים מהשער ובעט לפינה הקרובה, אך פיליול, עם הרגל, שוב הציל את נבחרתו.

### מחצית שנייה והארכה

בתוך המחצית השנייה קיבלה ארגנטינה הזדמנות ממשית להכריע את המשחק. התקפה מתפרצת מאגף ימין מצאה את לאופולדו לוקה במרכז הרחבה, אך יציאה טובה של יונגבלוד מנעה מהארגנטינאי שער. שמונה דקות לסיום הצליחה הולנד להשוות. הגבהה מאגף ימין מצאה את הראש של השחקן המחליף, דיק נאנינחה, שנגח אל הרשת ושלח את המשחק להארכה לאחר 1–1 בתום 90 הדקות החוקיות. בדקה ה-90 בעט ההולנדי רובי רנסנברינק לקורה. לאחר רבע שעה שקולה ונטולת מצבים, בדקה האחרונה של החצי הראשון של ההארכה, קיבל קמפס כדור על סף הרחבה. תוך כדי תנועה הוא עבר שני שחקנים הולנדים וניצב מול יונגבלוד. הבעיטה של קמפס נהדפה על ידי השוער ההולנדי, אך הכדור חזר אליו, והפעם כשיונגבלוד מאחוריו, ושני שחקני ההגנה ההולנדים מאחרים בחילוץ הכדור, הצליח קמפס לדחוק פנימה ולקבוע 2–1 דרמטי לארגנטינה בתוך ההארכה. השער השני של קמפס במשחק היה השישי שלו בטורניר, מה שזיכה אותו בתואר מלך השערים של הטורניר. חמש דקות לסיום, בסיום התקפה מהירה של קמפס שכללה חילופי מסירות מהירים עם דניאל ברטוני, מצא את עצמו ברטוני מול השער, והוא כבש את השער שחתם את התוצאה, 3–1 לארגנטינה שזכתה בתואר לראשונה בתולדותיה, לעיני הקהל הביתי. השופט גונלה שרק לסיום ואסף את הכדור, הקפטן דניאל פסארלה הניף את הגביע העולמי.

|  |  |  |  |  |
| --- | --- | --- | --- | --- |
| 25 ביוני 1978 | **נבחרת ארגנטינה בכדורגל ארגנטינה** | **3 - 1**‏**ה** | **נבחרת הולנד בכדורגל הולנד** | אצטדיון המונומנטל, בואנוס איירס, ארגנטינה**צופים:** 71,483**שיפוט:** איטליהאיטליה סרג'ו גונלה |
| מריו קמפס הובקעו שערים בדקות ה- 105', 38' 105', 38'  דניאל ברטוני הובקע שער בדקה ה- 115' 115' | (סיקור) | דיק נאנינחה הובקע שער בדקה ה- 82' 82' |

|  |  |
| --- | --- |
| 





**ארגנטינה**
 | 





**הולנד**
 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |
| --- |
| **ארגנטינה:** |
|  |  |
| שוער | **5** | אובלדו פיליול |
| מגן ימני | **15** | חורחה אולגין |
| בלם | **7** | לואיס גלבאן |
| בלם | **19** | דניאל פסארלה (קפטן) |
| מגן שמאלי | **20** | אלברטו טרנטיני |
| קשר אחורי | **6** | אמריקו גאז'גו |
| קשר מרכזי | **2** | אוסבלדו ארדילס כרטיס צהוב בדקה ה-40 40' הוחלף בדקה ה-66 66' |
| קשר התקפי | **10** | מריו קמפס הובקע שער בדקה ה- 38' 38' הובקע שער בדקה ה- 105' 105' |
| קיצוני ימני | **4** | דניאל ברטוני הובקע שער בדקה ה- 115' 115' |
| קיצוני שמאלי | **16** | אוסקר אורטיס הוחלף בדקה ה-75 75' |
| חלוץ | **14** | לאופולדו לוקה |
| **מחליפים:** |
|  | **1** | נורברטו אלונסו |
|  | **3** | הקטור באליי |
|  | **8** | רובן גלבאן |
|  | **9** | רנה הואוסמן נכנס כמחליף בדקה ה-75 75' |
|  | **12** | עומאר לארוסה נכנס כמחליף בדקה ה-66 66' כרטיס צהוב בדקה ה-93 93' |
| **מאמן:** |
| ארגנטינהארגנטינה סזאר לואיס מנוטי |

 |  | 

|  |
| --- |
| **הולנד:** |
|  |  |
| שוער | **8** | יאן יונגבלוד |
| בלם אחורי | **5** | רוד קרול (קפטן) כרטיס צהוב בדקה ה-15 15' |
| מגן ימני | **6** | וים יאנסן הוחלף בדקה ה-75 75' |
| בלם | **22** | ארני ברנדטס |
| מגן שמאלי | **2** | יאן פוטווילט כרטיס צהוב בדקה ה-96 96' |
| קשר ימני | **13** | יוהאן ניסקנס |
| קשר מרכזי | **9** | ארי האן |
| קשר שמאלי | **11** | וילי ואן דה קרקהוף |
| חלוץ ימני | **11** | רנה ואן דה קרקהוף |
| חלוץ מרכזי | **16** | ג'וני רפ הוחלף בדקה ה-58 58' |
| חלוץ שמאלי | **12** | רוב רנסנברינק |
| **מחליפים:** |
|  | **4** | אדרי ואן קראי |
|  | **17** | וים ריחסברגן |
|  | **18** | דיק נאנינחה נכנס כמחליף בדקה ה-58 58' הובקע שער בדקה ה- 82' 82' |
|  | **19** | פים דויסבורג |
|  | **20** | וים סורביר נכנס כמחליף בדקה ה-75 75' כרטיס צהוב בדקה ה-94 94' |
| **מאמן:** |
| אוסטריהאוסטריה ארנסט האפל |

 |

**שופט**: איטליהאיטליה סרג'ו גונלה (אנ')  

**קוונים**: אורוגוואיאורוגוואי רמון בארטו, אוסטריהאוסטריה אריך ליינמאייר

קישורים חיצוניים
----------------

ויקישיתוף מדיה וקבצים בנושא **גמר מונדיאל 1978** בוויקישיתוף
* סיקור המשחק באתר פיפ"א

הערות שוליים
------------

1. ↑  עמוד המשחק באתר פיפ"א

| גביע העולם בכדורגל |
| --- |
| טורנירי גמר | אורוגוואי 1930 • איטליה 1934 • צרפת 1938 • ברזיל 1950 • שווייץ 1954 • שוודיה 1958 • צ'ילה 1962 • אנגליה 1966 • מקסיקו 1970 • גרמניה המערבית 1974 • ארגנטינה 1978 • ספרד 1982 • מקסיקו 1986 • איטליה 1990 • ארצות הברית 1994 • צרפת 1998 • יפן וקוריאה הדרומית 2002 • גרמניה 2006 • דרום אפריקה 2010 • ברזיל 2014 • רוסיה 2018 • קטר 2022 • קנדה, מקסיקו וארצות הברית 2026 • ספרד, פורטוגל, מרוקו,
ארגנטינה, אורוגוואי ופרגוואי 2030 • 2034 |
| משחקי גמר | 1930 • 1934 • 1938 • 1950 • 1954 • 1958 • 1962 • 1966 • 1970 • 1974 • 1978 • 1982 • 1986 • 1990 • 1994 • 1998 • 2002 • 2006 • 2010 • 2014 • 2018 • 2022 • 2026 • 2030 • 2034 |
| טורנירי מוקדמות | *1930* • 1934 • 1938 • 1950 • 1954 • 1958 • 1962 • 1966 • 1970 • 1974 • 1978 • 1982 • 1986 • 1990 • 1994 • 1998 • 2002 • 2006 • 2010 • 2014 • 2018 • 2022 • 2026 • 2030 • 2034 |